CELEX: C2004/106/141
Language: el
Date: 2004-04-30 00:00:00
Title: Υπόθεση T-65/04: Προσφυγήτης υπό εκκαθάριση Gela Sviluppo S.C.p.A. κατά της Επιτροπής των ΕυρωπαϊκώνΚοινοτήτων, που ασκήθηκε στις 13 Φεβρουαρίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/70
            
         Προσφυγή της υπό εκκαθάριση Gela Sviluppo S.C.p.A. κατά της Επιτροπής των Ευρωπαϊκών Κοινοτήτων, που ασκήθηκε στις 13 Φεβρουαρίου 2004
   (Υπόθεση T-65/04)
   (2004/C 106/141)
   Γλώσσα διαδικασίας: η ιταλική
   Η υπό εκκαθάριση Gela Sviluppo S.C.p.A., εκπροσωπούμενη από τον δικηγόρο Patrizio Menchetti, άσκησε στις 13 Φεβρουαρίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής που περιλαμβάνεται στην ανακοίνωση της 16ης Δεκεμβρίου 2003, σχετ. 116515 Regio E2/JHR/rs D(2003) 621494, με την οποία απορρίπτεται η αίτηση καταβολής του υπολοίπου της συνολικής επιδοτήσεως της Gela Sviluppo·
            
         
               —
            
            
               να ακυρώσει την απόφαση της Επιτροπής που μειώνει τη χρηματοδότηση της συνολικής επιδοτήσεως της Gela Sviluppo, Sicilia 94-99 FESR 98.05.26.001·
            
         
               —
            
            
               να ακυρώσει την απόφαση της Επιτροπής που προβλέπει τη μεταφορά προϋπολογισμού ποσού 2 348 580,42 ευρώ·
            
         
               —
            
            
               να ακυρώσει την περιλαμβανόμενη στο χρεωστικό σημείωμα απόφαση της Επιτροπής για την επιστροφή ποσού 85 806,66 ευρώ το οποίο καταβλήθηκε αχρεωστήτως·
            
         
               —
            
            
               εφόσον γίνει δεκτό ότι το άρθρο 6, παράγραφος 2, των Κατευθυντήριων Γραμμών σχετικά με την χρηματοδοτική εκκαθάριση των επιχειρησιακών παρεμβάσεως (1994-1999) των διαρθρωτικών ταμείων που θεσπίστηκαν με την απόφαση (SEC) 1999/1316 της 9/9/1999 αποτελεί απόφαση υπό την έννοια του άρθρου 249 ΕΚ, να ακυρώσει την απόφαση αυτή·
            
         
               —
            
            
               να διαπιστωθεί η εξωσυμβατική ευθύνη της Επιτροπής λόγω της μη καταβολής του τελικού υπολοίπου της συνολικής επιδοτήσεως της Gela Sviluppo, Sicilia 94/99 FESR 98.05.26.001 και να υποχρεωθεί η Επιτροπή στην αποκατάσταση της ζημίας βάσει των άρθρων 235 και 288 ΕΚ για ποσό 2 348 580,42 ευρώ πλέον τόκων, ή για το ποσό που θα επιδικασθεί·
            
         
               —
            
            
               να αναγνωρισθεί η μη εκπλήρωση των συμβατικών υποχρεώσεων και η συμβατική ευθύνη της Επιτροπής, λόγω της συμβάσεως που συνήψε στις 13/09/1999 με τη Gela Sviluppo, της οποίας έλαβε γνώση η Περιφέρεια Σικελίας, όπως αυτή τροποποιήθηκε στις 31/05/2002, της οποίας επίσης έλαβε γνώση η Περιφέρεια Σικελίας, να αναγνωρισθεί ότι δεν οφείλεται στην Επιτροπή το ποσό των 85 806,66 ευρώ, και να υποχρεωθεί η Επιτροπή να εκτελέσει τις συμβατικές παροχές που συνίστανται στην καταβολή του ποσού των 2 262 777,76 ευρώ, ή στην αποκατάσταση της ζημίας για το ως άνω ποσό ή για το ποσό που θα επιδικασθεί·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφυγή αφορά την απόφαση της Επιτροπής να μην καταβάλει το τελικό υπόλοιπο της συνολικής επιδοτήσεως της Gela Sviluppo, Sicilia 94/99 FESR 98.05.26.001, και να ζητήσει την επιστροφή του ήδη καταβληθέντος ποσού των 85 806,66 ευρώ.
   Η προσφεύγουσα υποστηρίζει τα εξής:
   
               —
            
            
               η Επιτροπή δεν αιτιολόγησε επαρκώς τις αποφάσεις που μειώνουν τη χρηματοδότηση ούτε την απόφαση (SEC) 1999/1316 της 9/9/1999·
            
         
               —
            
            
               η Επιτροπή παραβίασε την αρχή της εκατέρωθεν ακροάσεως, καθότι δεν έδωσε συνέχεια στην αίτηση της προσφεύγουσας περί ακροάσεως, καθώς και τις αρχές της δικαιολογημένης εμπιστοσύνης, της αναλογικότητας και της ασφάλειας των εννόμων καταστάσεων όσον αφορά τη μείωση του ποσού και, τέλος, παρέβη τους ουσιώδεις τύπους ως προς την κατάρτιση της αποφάσεως (SEC) 1999/1316 της 9/9/1999·
            
         
               —
            
            
               η μέθοδος που χρησιμοποίησε η Επιτροπή για τον υπολογισμό της οριστικής εκκαθάρισης είναι παράνομη·
            
         
               —
            
            
               η Επιτροπή ευθύνεται εξωσυμβατικώς, λόγω παραβιάσεως των αρχών της δικαιολογημένης εμπιστοσύνης, της χρηστής διοικήσεως, καθώς και λόγω παραβάσεως των κανονισμών που διέπουν τη διαχείριση της χρηματοδοτήσεως των διαρθρωτικών ταμείων·
            
         
               —
            
            
               η Επιτροπή φέρει συμβατική ευθύνη, δυνάμει της συμβάσεως που συνήψε με την Gela Sviluppo και την Περιφέρεια της Σικελίας, λόγω παραβάσεως των άρθρων 1453, 1175 και 1375 του ιταλικού αστικού κώδικα.